பகுப்பு:குறுந்தொகை பதிகம்: 375, சீகாழி 'திருமாலைமாற்று' எனவும் குறிக்கப்பெறும் சிறப்புடையது இப்பதிகம். பண்கௌசிகம் 'மாலைமாற்று', என்பது ஓர் அற்புதமான யாப்பு வடிவம் ஆகும். இது ஒருசொல்விளையாட்டு! முதலிலிருந்து இறுதிவரை அமைந்த ஒருபாடல் அடியை, இறுதியிலிருந்து திருப்பி அப்படியே எவ்வி தமாற்றமும் இல்லாமல் படித்தால் அமையும் பாடலே மாலைமாற்று ஆகும்.  இன்றும் சிறுவர்களுக்குச் சொல்விளையாட்டில் 'குடகு', 'விகடகவி' போன்ற சொற்களை அமைத்துக்கூறுவது போன்றது. இச்சொல்லை முதலில் இருந்து படித்தாலும் இறுதியிலிருந்து படித்தாலும் பொருளோடு அமைந்து விளங்குவதைக் காணலாம்.  இது ஒருசொல்லுள் அமைவது. பிள்ளையார் ஒருபாடல் முழுவதையும் இப்படி அமைத்துப்பாடியுள்ளார்.  ஒரு பாடலா? ஒரு பதிகமே, பதினோரு பாடல்களைப் பாடியுள்ளார். அம்மாடி! இது யாரால் முடியும், அந்த ஞானப்பிள்ளையால்தான் முடியும். 